Det har kommet nye muligheter for å sette diagnosen spondyloartritt, basert på mer enn bare røntgenbilder, ifølge Spondyloartrittforbundet Norge. Spondyloartritter kan generelt føre med seg en rekke tilleggslidelser. Disse kan også være med på å avgjøre diagnosen. Det kan blant annet være betennelser i senefester og leddbånd (entesitt), øyeplager, hovne og ømme ledd, hjertesykdom, magesmerter og utmattelse (fatigue).